《休归咏怀 其二》
明代·邢宥

枉尺何劳计直寻，一官尝抱旧儒巾。时当岁晏芳心歇，风入高秋病骨侵。

圣主独怜章累上，列卿同赆酒频斟。投簪莫讶归来早，倦鸟惟应恋故林。

作者简介：（1416—1481）广东文昌人，字克宽，号湄丘道人。正统十三年进士，授御史，出巡福建，平反被诬为盗之平民。天顺中为台州知府，成化中改知苏州，有治绩。旋以右佥都御史巡抚江南十府，开丹阳河，筑奔牛闸。寻兼理两浙盐政，罢黜不称职之属吏多人。后引疾归。